TEIKIANT DISERTACIJĄ APROBAVIMUI ŽINOTINA, KAD:

* **įstojus iki 2017** **metų galioja 2010 m.** VU Mokslo doktorantūros reglamentas: <https://www.vu.lt/site_files/DRS/DOKTORANTURA/VU_MOKSLO_DOKTORANT__ROS__REGLAMENTAS.pdf>;
* **įstojus nuo 2017 m**. – naujausias VU Mokslo doktorantūros reglamentas: <https://www.vu.lt/site_files/DRS/REGLAMENTAI/VU_mokslo_doktorant%C5%ABros_reglamentas.pdf>;
* **ginantis disertaciją eksternu** galioja naujausias VU Mokslo doktorantūros reglamentas, reikalingų dokumentų sąrašas: <https://www.vu.lt/studijos/doktorantams/disertaciju-gynimas/dokumentu-sarasas-ginti-daktaro-disertacija-eksternu>.

**I ETAPAS**. Laiku baigus doktorantūros studijas, doktorantas turi metus laiko tinkamai parengti ir apginti disertaciją. Vėliau ginama eksternu. Parengus disertaciją, Doktorantūros komitetui pateikiami tokie dokumentai:

1. padalinio protokolo išrašas, kuriame nurodomi siūlomi išoriniai recenzentai ir išvada apie disertacijos tinkamumą gynimui;
2. disertacijos tekstas;
3. doktoranto prašymas ginti disertaciją (Rektoriaus vardu).

Doktorantūros Komitetui patvirtinus išorinius recenzentus, šie turi laiko mažiausiai mėnesį skaityti ir parengti atsiliepimus. Jei išorinių recenzentų išvados teigiamos, žr. II etapą, jei neigiamos, disertantas toliau tvarko disertaciją ir ji iš naujo svarstoma padalinyje ir Doktorantūros komitete.

Išoriniams recenzentams kvalifikaciniai reikalavimai nėra taikomi, tačiau, jei norima juos siūlyti į gynimo tarybos sudėtį, jie turėtų atitikti šiuos kvalifikacinius reikalavimus:

<https://www.vu.lt/site_files/DRS/DISERTACIJU_GYNIMAS/Kvalifikaciniai_reikalavimai_humanitarini%C5%B3_socialiniu_mokslo_sri%C4%8Di%C5%B3_mokslinink%C5%B3_dalyvaujan%C4%8Di%C5%B3_daktaro_disertacij%C5%B3_gynimuose.pdf>

**II ETAPAS**. Disertantui gavus teigiamas išorinių recenzentų išvadas, Doktorantūros komitetui pateikiami tokie dokumentai:

1. išorinių recenzentų išvados (su parašais);
2. pagal išorinių recenzentų pastabas pataisytas disertacijos tekstas;
3. padalinio protokolo išrašas, kuriame Doktorantūros komitetui siūloma tvirtinti gynimo tarybos sudėtis, gynimo vieta, laikas, data, adresatų, kuriems bus siunčiama santrauka ir disertacija, sąrašas, disertacijos santrauka, gynimo kalba. Jei disertacija lituanistinė, tai reiktų pažymėti padalinio išraše, o į gynimo tarybos sudėtį užsienio mokslininkų traukti nereikia.

Doktorantūros Komitetui patvirtinus gynimo tarybos sudėtį, gynimo vietą, laiką, datą, adresatų, kuriems bus siunčiama santrauka ir disertacija, sąrašą, disertacijos santrauką, gynimo kalbą, parengtą išrašą Doktorantūros komiteto sekretorius perduoda į Doktorantūros skyrių ir iš anksto rezervuoja auditoriją disertacijos gynimui.

**III ETAPAS.** Rengiantis gynimui tenka daugiau bendrauti su Doktorantūros skyriaus specialistais,tel. pasiteirauti: [(8 5) 2687095](tel:852687095). Yra sudarytas [dokumentų, pateikiamų Doktorantūros ir podoktorantūros skyriui prieš daktaro disertacijos gynimą, sąrašas](file:///C:\Users\Inesa\Downloads\dokumentų,%20pateikiamų%20Doktorantūros%20ir%20podoktorantūros%20skyriui%20prieš%20daktaro%20disertacijos%20gynimą,%20sąrašas): <https://www.vu.lt/studijos/doktorantams/disertaciju-gynimas/daktaro-disertacijos-gynimo-dokumentu-sarasas> (toliau pateikiami dokumentų pavyzdžiai).

**Dokumentų, pateikiamų Doktorantūros ir podoktorantūros skyriui prieš daktaro disertacijos gynimą, sąrašas**

ginantiems disertacijas pagal Senato komisijos 2010-06-03 nutarimu Nr. SK-2010-10-78 patvirtintą VU Mokslo doktorantūros reglamentą (mokslo krypčių reglamentus)

Dokumentai **pateikiami likus ne mažiau kaip 1,5 mėn.** iki nustatytos daktaro disertacijos gynimo datos:

1. Prašymas leisti ginti daktaro disertaciją ([prašymo pavyzdys](https://www.vu.lt/site_files/DRS/DISERTACIJU_GYNIMAS/dokumentai/Prasymo_daktaro_disertacijai_ginti_%C5%A1ablonas_elektroninis.doc)).
2. Magistro kvalifikacinio laipsnio arba jam prilygstančio aukštojo išsilavinimo diplomo kopija.
3. Gyvenimo, kūrybinės ir mokslinės veiklos aprašymas.
4. Egzaminų išlaikymo protokolas/ai (pateikia tik doktorantai iš kitų aukštųjų mokyklų).
5. Disertacijos svarstymo universiteto padalinyje ir doktorantūros komitete protokolai. **Pateikia Doktorantūros komiteto sekretorius.**
6. Recenzentų išvados apie daktaro disertaciją. **Pateikia Doktorantūros komiteto sekretorius.**
7. Adresatų, kuriems bus siunčiama santrauka ir disertacija, sąrašas (patvirtintas Doktorantūros komiteto pirmininko). **Pateikia Doktorantūros komiteto sekretorius** (forma pateikiama, papildoma pagal poreikį).
8. Mokslininko sutikimas būti gynimo tarybos pirmininku / nariu ([sutikimo pavyzdys lietuvių kalba](https://www.vu.lt/site_files/DRS/DISERTACIJU_GYNIMAS/dokumentai/Tarybos-nario-_pirmininko-sutikimo-dalyvauti-disertacijos-gynime-pavyzdys.doc); [sutikimo pavyzdys anglų kalba](https://www.vu.lt/site_files/DRS/DISERTACIJU_GYNIMAS/dokumentai/Disertacijos_gynimo_tarybos_nario_sutikimas_angliskai.docx)). **Pateikia Doktorantūros komiteto sekretorius.**
9. Gynimo tarybos pirmininko ir narių mokslo darbų sąrašai. **Pateikia Doktorantūros komiteto sekretorius.**
10. Humanitarinių ir socialinių mokslų sričių mokslininkų atitikčių kitiems reikalavimams sąrašas ([sąrašo pavyzdys](https://www.vu.lt/site_files/DRS/DISERTACIJU_GYNIMAS/dokumentai/Humanitariniu-ir-socialini%C5%B3-mokslo-sriciu-mokslininko-atitiktis_keliamiems_reikalavimas_pavyzdys.doc)). **Pateikia Doktorantūros komiteto sekretorius.**
11. Disertanto paskelbtų mokslinių straipsnių disertacijos tema sąrašas ir straipsnių kopijos (po 1 egz.).
12. Prašymas Vilniaus universiteto Leidyklos direkcijai dėl disertacijos ir santraukos spausdinimo. **Doktorantūros komiteto sekretorius surenka reikiamus parašus ir perduoda Doktorantūros skyriui, kuris galutinai suderintą dokumentą perduoda leidyklai.**

**Tvarkant 13–15 punktus pravers Leidyklos kontaktai:** tel.[+370 5 2366044](tel:+37052366044), el. p.: [asta.urbanaviciute@leidykla.vu.lt](mailto:asta.urbanaviciute@leidykla.vu.lt)

ŽINOTINA, kad **maksimaliai** galima spausdinti **15** disertacijos egz. ir **50** santraukos egz. (galima ir mažiau). Iš leidyklos išspausdintą tiražą atsiima pats doktorantas. Privalomų santraukų siuntimą pasirinktiems adresatams galima suderinti su Doktorantūros skyriumi.

13. Daktaro disertacijos anotacija lietuvių (iki 1500 spaudos ženklų) ir anglų (iki 1500 spaudos ženklų) kalbomis. Anotacijų tekstai WORD formatu atsiunčiami į Doktorantūros ir podoktorantūros skyrių el. pašto adresais ir viename dokumente, nurodant disertacijos pavadinimą lietuvių ir anglų kalbomis.

14. Disertacijos santraukos juodraštinis variantas WORD formatu atsiunčiamas į Doktorantūros ir podoktorantūros skyrių el. pašto adresais ir [drs@cr.vu.lt.](mailto:drs@cr.vu.lt.) Jei disertacijos santrauka paruošta LaTeX sistema, tuomet užtenka pateikti disertacijos santraukos juodraštinį variantą PDF formatu, kuris turi atitikti WORD pavyzdžio stilių.   
15. Disertacijos juodraštinis variantas WORD formatu atsiunčiamas į Doktorantūros ir podoktorantūros skyrių el. pašto adresais ir [drs@cr.vu.lt.](mailto:drs@cr.vu.lt.) Jei disertacija paruošta LaTeX sistema, tuomet užtenka pateikti disertacijos juodraštinį variantą PDF formatu, kuris turi atitikti WORD pavyzdžio stilių.

**IV ETAPAS.** Disertacijos gynimas.

Techninius dalykus suderina Doktorantūros komiteto sekretorius su IT specialistu, parūpinamas diktofonas, CD ar USB laikmena disertacijos gynimo garso įrašui, suderinamas ryšys su nuotoliniu būdu (Skype ar MS Teams) dalyvaujančiais gynimo tarybos nariais.

**Dokumentų, grąžinamų Doktorantūros ir podoktorantūros skyriui po gynimo, sąrašas**

(dokumentai pateikiami per dvi savaites po daktaro disertacijos gynimo; juos gali perduoti pats disertantas arba Doktorantūros komiteto sekretorius, gavęs juos po disertacijos gynimo)

1. Visi išvardyti dokumentai, kurie buvo pateikti į Doktorantūros ir podoktorantūros skyrių iki disertacijos gynimo (žr. sąrašą aukščiau, 1–11 punktai).
2. Rektoriaus įsakymas dėl disertacijos gynimo tarybos.
3. Gynimo tarybos pirmininko ir narių atsiliepimai apie daktaro disertaciją.
4. Skelbimo apie viešą disertacijos gynimą kopija.
5. Protokolas ir sprendimas dėl mokslo laipsnio suteikimo.
6. Dokumentai, pažymintys daktaro disertacijos perdavimą bibliotekoms.
7. Disertacijos santrauka.
8. Disertacijos gynimo posėdžio garso įrašas.

[2015 m. kovo 31 d. VU Rektoriaus įsakymu Nr. 117 patvirtinta nauja VU elektroninių dokumentų įkėlimo į Lietuvos akademinės elektroninės bibliotekos informacinę sistemą (toliau – eLABa) tvarka](http://www.mb.vu.lt/mokslui-ir-studijoms/moksline-komunikacija). **Po gynimo reikia įkelti disertaciją į eLABą. Jei disertantas neturi prieigos prie VU informacinės sistemos, Doktorantūros skyrius rašo prašymą ITPC specialistams, kad ši būtų suteikta.**

**KITA SVARBI INFORMACIJA** pateikiama čia: <https://www.vu.lt/studijos/doktorantams/disertaciju-gynimas>

VILNIAUS UNIVERSITETAS

FILOLOGIJOS FAKULTETAS

Adresatų, kuriems reikėtų siųsti XXX daktaro disertacijos „XXXX“ santrauką,

sąrašas

1. Lietuvos nacionalinė Martyno Mažvydo biblioteka 2 egz.  
   Gedimino pr. 51  
   LT-01109 Vilnius
2. Lietuvos mokslų akademijos Vrublevskių biblioteka

Žygimantų g. 1/8

LT-01102 Vilnius

1. Vilniaus universiteto biblioteka  
   Universiteto g. 3  
   LT-01122 Vilnius
2. Vilniaus universiteto Kauno humanitarinio fakulteto biblioteka  
   Muitinės g. 8  
   LT-44280 Kaunas
3. Vytauto Didžiojo universiteto biblioteka  
   Kristijono Donelaičio g. 52-221  
   LT-44244 Kaunas
4. Klaipėdos universiteto biblioteka  
   Salomėjos Nėries g. 5  
   LT-92227 Klaipėda
5. Šiaulių universiteto biblioteka

Vytauto g. 84

LT-76352 Šiauliai

Sąrašas patvirtintas Doktorantūros komiteto posėdyje 20XXm. XX mėn. XX d., protokolas Nr. (4.11E) 180000-KT-XX.

Doktorantūros komiteto pirmininkas

Išrašas tikras

Doktorantūros komiteto sekretorius

20XX-XX-XX